Document ID: 32006R2028

32006R2028
L 414/26
SLUŽBENI LIST EUROPSKE UNIJE
UREDBA KOMISIJE (EZ) br. 2028/2006
od 18. prosinca 2006.
o izmjeni Uredbe (EZ) br. 600/2005 u vezi s odobravanjem pripravka dodatka hrani za životinje od Bacillus licheniformis DSM 5749 i Bacillus subtilis DSM 5750, koji pripadaju skupini mikroorganizama
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje koji se koriste u hranidbi životinja (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 propisano je odobravanje dodataka hrani za životinje koji se koriste u hranidbi životinja te osnova i postupci za takvo odobrenje.
(2)
Pripravak Bacillus licheniformis DCM 5749 i Bacillus subtilis DSM 5750 koji pripadaju skupini „Mikroorganizmi”, odobren je bez vremenskog ograničenja u skladu s Direktivom Vijeća 70/524/EEZ (2) kao dodatak hrani za životinje za krmače Uredbom Komisije (EZ) br. 1453/2004 (3), za purane za tov i telad do tri mjeseca starosti Uredbom Komisije (EZ) br. 600/2005 (4), za svinje za tov i prasad Uredbom Komisije (EZ) br. 2148/2004 (5). Taj dodatak hrani za životinje je potom upisan u Registar Zajednice dodataka hrani za životinje kao postojeći proizvod, u skladu s člankom 10. Uredbe (EZ) br. 1831/2003.
(3)
U skladu s člankom 7. Uredbe (EZ) br. 1831/2003, podnesen je zahtjev za izmjenu odobrenja za naveden pripravak kako bi se dopustilo njegovo korištenje u hrani za purane za tov koja sadrži dopušten kokcidiostat maduramicin amonij. Uz taj zahtjev priložene su pojedinosti i dokumenti kako je propisano člankom 7. stavkom 3. te Uredbe.
(4)
U mišljenju Europske agencije za sigurnost hrane, („Agencija”), od 12. srpnja 2006. zaključeno je da je utvrđena kompatibilnost pripravka dodatka hrani za životinje Bacillus licheniformis DSM 5749 i Bacillus subtilis DSM 5750 s maduramicin amonijem. Mišljenjem Agencije također je potvrđeno izviješće o metodi analize dodatka hrani za životinje u hranidbi koje je dostavio Referentni laboratorij Zajednice osnovan Uredbom (EZ) br. 1831/2003.
(5)
Ocjena toga pripravka pokazuje da su zadovoljeni uvjeti predviđeni člankom 5. Uredbe (EZ) br. 1831/2003.
(6)
Uredbu (EZ) br. 600/2005 stoga treba izmijeniti na odgovarajući način.
(7)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog III. Uredbi (EZ) br. 600/2005 izmjenjuje se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. prosinca 2006.

Labels: 0
16
17
6